TRANZISTORIUS
Ne, pašnekove.
Klystate kaip tas, kas nori užtempti nėriniuotas kelnaites ant paršo.
To vaikio talentas užtikrins jam vietą profų lygoj ir privers jus išsižioti,
o jo širdis - šilta kaip močiutės košė.
Surysiu gaudytojo sportinę kojinę, jei jis šįvakar
nepaspirgins šito miestelio.
Taip, Vistavili.
Aptarinėjat „Voltų“ džetbolo komandą su Greituoju Frenku per WYBS.
Parodyk karalienei, kad geriausias esi
su Marvinu, Vistavilio „HoverCar“ karaliumi...
Džo. Prašmatniai atrodai. Turi šiandien rimtų planų?
Išmėginsiu naują darbą. Tai visai gera proga.
Bet dirbti pamainose nesutrukdys. Pažadu.
Aišku. Tavo gyvenimas, tavo reikalas.
Tai pardavimai.
Gan didelis pokytis, bet tos sąskaitos už mamos gydymą ir visa kita...
Pardavimai?
Niekad nelaikiau tavęs godžiu ir suktu.
Bet parodyk, ką sugebi, kietuoli.
Ir jei iki vakaro netapsi milijonieriumi,
atvežė dar prekių, kurias galėsi iškrauti.
Gerai. Ačiū, pone Hartūnijanai. Žinojau, kad suprasit.
Nėra jokios priežasties jaudintis. Taškas.
Čia, viršuje, eilinė diena, nuotaika lyg rojuje. Taškas.
Žinoma, nedideli vėlavimai - natūrali
visų mėnulio apgyvendinimo operacijų dalis. Taškas.
Mūsų pardavimų vadybininkams išduotos lėšos įmokoms grąžinti,
bet tikimės, kad nukreipsite pirkėjų žvilgsnius
į rytojaus šypsenas, o ne šios dienos vėlavimą.
Nuoširdžiai, iš naujos eilutės, Stenlis Dženkinsas, kablelis, „Braitsaidas“.
Labas rytas, bose. Pasirengęs skustis ir pasitepti vėsinančiu losjonu?
Po perkūnais!
Ne šiandien!
Visiems klientų vadybininkams, nauja eilutė. Vykdyti nedelsiant.
Paprastai aš nusileidžiu pirmas.
Klasikinis punktualumas iš nevilties. Žiū, kaip valgo kiaušinius.
Kaip paskutinis nevykėlis.
Labas rytas...
Džeri?
Džojus. Gera jus vėl matyti.
Vadink mane poniu Nikelsu, o čia ponas Porteris.
Esi kada nors ką nors pardavęs, sūnau?
Ne. Daugiausia dirbu su maisto prekėmis.
Mažmeninė prekyba?
Tu labai daug mirksi kalbėdamas.
Tau reiktų su tuo padirbėti, rimtai.
Sakoma, kad dėl to žmonės pasąmoningai palaikys tave kone iškrypėliu.
Nemokamas patarimas.
O mano patarimas -
visada svarbiausias yra klientas,
niekad jų nespausk, bet niekad nepriimk neigiamo atsakymo.
Nes galų gale visada svarbiausias „Braitsaidas“.
- Aha? - Aha.
Tai bent rytas! Ar ne, Širle?
Tau atėjo telegrama.
Paklausyk, ką rašo iš mėnulio.
Dženkinsas sako, kad pakilimų nebus iki kito ketvirčio.
Čia - grynieji, jei kas nors norės atgauti pinigus.
Po perkūnais! Mes dalijame žmonėms pažadus.
Mūsų bosai pavertė mus būriu melagių.
Teks visą dieną skambinėti ir pranešti naujienas, smagu nebus.
Moki įtikinti, kad susitvarkyti šaknies kanalą - smagumėlis.
Tai ką pasakysi? Šitie kontaktai niekur nenuves.
Reikia išvažiuoti iš Vistavilio arba užmesti didesnį tinklą.
- Pagalvojau... - Užteks kalbų apie didesnį tinklą.
Ir taip apžiojom daugiau nei galim suvalgyt. Žinai, geri pardavėjai...
Patys susikuria progas.
Greičiau jau aš sukuriu progas. Bet gera patarlė.
Yra buvę ir blogiau. Štai. Išmėgink naujoką.
Išeikvosi gerą kontaktą, atidavęs jį ką tik sutiktam vaikiui?
Abu žinom, kad šiandien jis sutarties nepasirašys.
Mums bus velniškai smagu įrodyti, kad klysti.
Kartais kalbėti su tavim - tas pats, kaip su siena, Džekai.
Pasaulis pastatytas iš sienų, Širle.
Ar matei?
Džekai, čia Salis iš Silver Kryko.
Čia mano vyriausioji dukra Nina
ir dar šitas mažas nenaudėlis Vinis.
Jis padauža, kaip ir senelis. Nekantrauju pakilti į mėnulį.
Tavo dėka visas klanas vėl susivienijo.
Amžinai būsiu tau dėkingas, Džekai. Sėkmės.
Mielas vaikis.
Po šito visos kalbos apie pinigų grąžinimą
ir didesnius tinklus atrodo kvailos, ar ne?
Jis vėl gali būti tėčiu. Tai mūsų nuopelnas.
Kas gali būti geriau?
Labas, bose.
- Nekantrauju šiandien pradėti. - Naujas kostiumas, tiesa?
- Gražiai atrodai. - Taip. Labas rytas, bičiuliai.
Dieve, kaip gera matyti jus visus tris kartu.
Čia jums keli kontaktai.
Manau, šiandien pasivažinėsiu su Džojum, gal šio to išmoksiu.
Geras pokštas, pone Bilingsai.
Atsiprašau.
Ar čia šios dienos kontaktai,
ar nekrologai, kuriuos atmetėm, nes per liūdni?
- Tik nesakyk, kad bijai. - Nebijok, Džojau.
Atmink, niekad šio darbo nedirbsi blogiau nei šiandien.
Jis nebijo. Jis...
Jis...
Ne, viskas gerai.
- Tiesą sakant, jis puikiai valosi. - Ne. Nesijaudink, vaiki.
Dažniausiai rytais man būna blogiau.
Turiu atliekamą kaklaraištį, kuris labai tiks prie šito kostiumo.
Tegul jie čia kabinėjasi vieni prie kitų.
- Ačiū. - Noriu pastebėti, kad nesikabinėjau.
Užsičiaupk, Herbai.
Prašau. Pataupiau jums, vaikinai, gerą kontaktą.
Išlipk iš duobės, Edai.
Telamina tave Dievas, Širle.
Tu kaip vienas tų gauruotų šunų sniege su alkoholio gertuve ant kaklo.
Taip. Gal gali priminti Džekui, kad čia - verslas, ne vaikų darželis.
Taip, mielai. Eime.
Nuostabaus jums ryto.
Ar pažiūrėjai...
Dar kartą ačiū, kad paskolinot, pone Bilingsai.
Penki žali, jei darkart taip kreipsies.
Gerai. Sutarta, Džekai.
Kaklaraištis buvo mano tėvuko. Jis tau tinka.
Pasirengęs pirmajam mėginimui?
Žinoma. Pirma nepažiūrėsiu, kaip jūs tą darot?
Ką, kad dvigubai ilgiau nervintumeis laukdamas?
Ne. Aš perskaičiau viską, ką davėt.
Aš tik... Aš ne...
Tau puikiai seksis, vaiki.
Girdi? Čia daug lengviau, nei pakviest merginą į pasimatymą.
- O kas tą sugeba? - Gerai, tiesą sakot.
O kaip jauteisi pirmą kartą už vairo?
Aš to jausmo nepatyriau.
Tai ką tu veikei, Džojau?
Mes... Ne.
Esi žaidęs džetbolą, kai rezultatas lemiamas,
užsimoji iš širdies...
Turbūt daugiau žiūrėjau nei žaidžiau.
Čia turim mėgėjų komandą. „Voltus“.
Palauk. Ką tu sakai?
Kaip suprasti?
Ką tu, aš net nepagalvojau, kad tu jų gerbėjas.
Ne, aš gan rimtas gerbėjas, tiesą sakant.
Šįryt nupirkau mums visiems bilietus.
Priekinėje eilėje, už namų bazės.
Šįvakar?
Tai antrosios pusfinalio rungtynės.
Mėtys Higinsas.
Taip, būtent.
Tik norėjau vėliau pasakyti, pasveikinti su puikia pirmąja diena.
- Yla išlindo iš maišo. - Taip.
Džekai! Dar nežinau, ar to nusipelnau,
bet pažadu, kad nusipelnysiu.
Gerai.
Tada nuplėškim tą pleistrą ir paverskim tave pardavėju.
Gerai. Pradedam.
Kuo galiu padėti?
Sveiki, taip. Aš - Džojus Šorteris.
Iš „Braitsaido būstų mėnulyje“.
Žinot, ponia,
šiandien daugybė žmonių net nežino,
kokių jie turi galimybių,
kalbant apie naują gyvenimą, kurį išties galėtumėt įpirkti.
Gal dabar jūs truputį užsiėmusi
su tuo angelėliu. Galėtume sugrįžti?
- Žinoma. - Puiku. Ačiū.
Geros dienos jums, ponai.
Jums taip pat, ponia. Nuostabi šei... Nuostabi...
Buvo blogiau nei maniau.
Gerai, kad esi sau griežtas, bet...
tai galimai buvo geriausias pirmas bandymas, kurį man teko matyti.
Marvai, branguti! Turi tai pamatyti!
Parodykim eiliniui Subinlaižiui,
ką suaugę vyrai gali nuveikti su geru kontaktu, gerai?
Nereikia manęs drąsinti, Edai. Aš visada stengiuosi iš visų jėgų.
Dabar puikus laikas. Kada galėtume išvykti?
Moteris, žinanti, ko nori. Nuostabiausias ir rečiausias Žemės turtas.
Pažiūrėkit į tą sūkurinę vonią.
O dabar įsivaizduokite save su madingu maudymosi kostiumėliu...
Kas tokio skubaus?
Kas įleido tuos valkatas?
Brangusis, žado neteksi.
Pameni, žadėjai, kad ištrūksime kartu
į gražią vietą, kur galėsime būti dviese.
Radau mums tobulą vietą.
Žinau, pone Meibernai. Bet, kai reikia priimti sunkiausius sprendimus,
žmona visada žino teisingą atsakymą.
Taip pat turėčiau paminėti, kad turime laikų
ir vienkartinėms išvykoms. Be didelių įsipareigojimų,
- išspruktumėte pasilinksminti. - Aišku.
Visad maniau, kad tik kino žvaigždės gali sau leisti ten pakilt?
Aš nespruksiu, Marvai. Sakei, būsim tik mes.
Būtent! Namuose, kuriuose galėtumėt kartu gyventi amžinai.
Arba tikram vyrui kartais patinka neišlaidauti ir nesiviešinti.
- Ar tau šešeri? - Neatsakysiu į šį klausimą.
Tai gal šįkart patylėk, nes nieko nesupranti, girdi?
Jums kažkas nepatinka, pone?
Ne, ponia. Viskas...
Man viskas čiki piki. Nuostabu. Tai natūralu.
- Ne, pone, meilė turi daug spalvų. - Lauk iš mano namų, iškrypėli.
- Ar galiu... - Nešdinkis velniop!
- Gerai. - Tučtuojau!
Paprastai per pietus
pranešame, kas mums gerai sekasi.
Bent jau aš mėginu tą daryti.
Manęs nė karto nepakvietė į vidų.
Gydytojau, verand-itas. Galimai mirtinas atvejis.
Bet Džekas labai geras. Nesmagu, kad jį nuvyliau.
Turbūt taip ir yra.
Nebūti pakviestam į vidų - blogiausia, kas gali nutikti.
Pasakė apsiseilėjęs mažvaikis, ką tik sumovęs B-Plekso pardavimą.
Nenusisukčiau nuo to kontakto, Edai.
Pameni D-Pleksą, kurį tau pardaviau?
Ką tokio puikaus tąkart prišnekėjau, kas tau galėtų padėti dabar?
Atrodei labai išmanantis.
Ir...
tiesą sakant, mane įtikino Džeko kalba.
Tai, kad jis paskambino Bakui Manzeliui irgi nepamaišė.
Dar vienas naivuolis.
Kas, aš?
Tikrai manai, kad tokia Amerikos legenda kaip ponas Manzelis sės prie telefono
dukart per savaitę iš savo A-Plekso, kad parduotume būstus?
Tai buvo įrašas.
Čia toks Džeko triukas
publikai apšildyti.
Tai pardavimai, naujoke.
Labai atsiprašau, kad Velykų zuikutis neatėjo pranešti šios naujienos.
Ne, suprantu.
Žinot ką? Judu galit čia plepėti
kaip močiutės bingo žaidime.
Aš turiu parduoti būstus.
Jis gan darbštus.
Visi mes tokie.
Greitai užbaigsiu valgyti ir grįšiu prie darbo. Ir tau reiktų.
Pažiūrėk į save.
Šūdas!
Penkis bilietus už namų bazės. Kiek bekainuotų.
Ką konkrečiai švenčiame?
Tai rungtynės, Širle.
Dešrainiai, laimingos šeimos, šviežiai nupjauta žolė.
Jei tau tai nepatinka, su tavim kažkas negerai.
Už grąžą nupirk berniukams spragėsių. Ir sau.
- Nurašyti tai į išlaidas? - Aišku, kad ne. Aš vaišinu.
Pasikalbėjau su dauguma klientų dėl vėlavimo. Iš 48 netekom šešių.
Mičelsai turi išsikraustyti prieš vaikui gimstant.
Gal pamėginkim jiems paskambint po kelių mėnesių.
O Perlmanai nerimauja, kad ten nebus chiropraktiko.
Maža gravitacija puikiai veikia stuburą.
Bandau išlaikyti tuos žmones patenkintus, Džekai.
Bet kai paskambinu su prastomis naujienomis,
jie ima įsivaizduoti milijonus naujų bėdų.
Bet tai puikus ženklas, Širle.
Jie išsako mums savo rūpesčius, nes pasitiki, kad juos išspręsim.
Tą vaiką bent į vidų įleido?
Įleis. Viską papasakosiu per rungtynes.
- O jei neįleis? - Apie tai net negalvojau.
Todėl galvoti turiu aš.
O jeigu taip - jei jo neįleis į vidų, atleisi jį?
Sutelksi dėmesį į pardavimus.
Gan žiauru, Širle.
Bet, žinoma.
- Aš bet kada jį nubausiu. - Duodi garbės žodį?
Išrėksiu iš tribūnų, jei reikia.
Negali išgelbėti visų, Džekai.
Priimame ir su gyvūnėliais.
Kankinuosi, atleistas po 20 metų,
o jūs norit nugvelbt tą truputėlį, kuris mano liko, su šituo blizgiu mėšlu?
Jūs, taip sunkiai dirbantis žmogus,
- nusipelnėt atsikvėpt nuo rūpesčių. - Jūsų pagalbos nereikia. Ačiū.
Netikėkit manimi. Pažvelkit į skaičius.
Sakykit, namas priklauso jums?
Gal papasakok, kiek kostiumuotų suskių reikia,
kad mirtinai nustekentų visus geruosius miesto žmones?
Ne taip mus supratote, pone. Aš pats iš Vistavilio...
Jūs - šiukšlės! Sumautos siurbėlės, visi iki vieno!
- Apgailestauju, kad jums taip... - Taigi, jis - šiukšlė be ambicijų?
Jo šviesi ateitis?
Puikus patarimas iš nutukusio, liežuvio neapverčiančio gir...
Jūs turbūt ponia Meibern.
Taip, bet, kad ir ką pardavinėjat, tuo užsiima mano vyras.
Marvinas.
Taip. Gražios jums dienos.
Atleiskit, ponia, bet...
ar jūs visiškai įsitikinusi,
kad šie namai tokie kupini laimės, kaip jums atrodo?
Atsiprašau?
Žinau iš patirties...
kad santuoka iš meilės remiasi pasitikėjimu.
Jei ketinate pabėgti
ar pradėti viską iš naujo kažkur labai toli nuo čia,
iš visų jėgų pasistengčiau pateikti jums puikų pasiūlymą.
Gana, ačiū.
Jūs pažįstate Sindę?
Aš ją sutikau. Čia.
Anksčiau.
Galiu pasakyti tik tiek, kad tokia puiki moteris kaip jūs
nusipelno kažko geresnio.
Bepigu jums kalbėti.
Jei nuo to bus lengviau, jis buvo pasirengęs padaryti jums tą patį.
„BRAITSAIDO BŪSTAI MĖNULYJE“
KUR RASITE TOKĮ GYVENIMĄ ŽEMĖJE?
Gal ten pabėgtumėt, kaip visada svajojote.
Žinai ką? Šiandien daug išmokau.
Rytoj bus daugiau kontaktų, tiesa?
Pameni močiutę, pas kurią lankeisi,
kuri atsiprašė, kad ištrauktų sausainius iš orkaitės? Tu jai patikai.
Tikriausiai.
Įsivaizduok, kad aš - tai ji, gerai? Ką tik gražiai pakalbėjai.
Iš virtuvės dvelkia sausainių aromatas.
Turiu juos ištraukti iš orkaitės, kol nepridegė. Tavo eilė.
Gerai, ponia,
jei galėtumėt man skirti dar minutėlę...
Ne. Jie jau dega. Ką tik pasakiau.
Mielai palauksiu prieangyje, kol grįšit...
Kaip koks vujaristas? Ne, ačiū.
Patikėkit, ponia, nežinote, kokios galimybės
- jūsų laukia mėnulyje. - Tai dabar aš kvaila?
- Aš... - Užuosk sausainius, Džo!
Jūsų anūkai turės puikų turtą,
- kurį galėsite palikti... - Jėzau!
Pauostyk. Ką pasakysi?
Gardžiai kvepia.
Atsiprašau, sūneli? Truputį neprigirdžiu.
Sausainiai gardžiai kvepia, ponia.
Kokie čia sausainiai, šokoladiniai?
Taip. Ačiū, kad pagaliau paklausei.
Gal norėtum užeiti, paskanauti jų su manimi
ir įsiūlyti man naują gyvenimą, kurio man mirtinai reikia?
Nes mano vyras miręs, vaikai neskambina,
kiauras dienas kepu sausainius ir valgau juos viena.
Manot, jai tikrai taip liūdna?
Ir jei mes jai nepadėsime, kas padės?
O jei...
O jei iš tikrųjų neužuosčiau sausainių?
Verčiau jau surask būdą juos užuosti.
Pamėginkim dar vieną, gerai?
Bent kartą įsiprašyk į vidų.
Gerai.
Nagi, vaiki.
Pirmyn, Džo.
Surask būdą.
Nagi, Džo.
Taip! Štai taip!
Mano vaikas.
Kas per velnias, Edi?
Nuo ko slepiesi?
Ką, nusnausti dabar jau nusikaltimas?
Tie iškilmingi žodžiai vakar, kai nuogas verkšlenai,
kad aš - vienintelis tau svarbus statymas, jau viską pamiršai?
Nepamiršau. Po to pamiršau.
Kas per...
Širle, kas čia?
Gal nežinai. Čia pinigai, kurių dar neiššvaistei.
Tau duoda tokio dydžio maišus, o tu man nieko nesakai?
Taip, per daug nesidžiauk. Čia pinigai grąžinimui. Išvykimas atidėtas.
Viešpatie sadistiškiausias. Gal juokauji?
Čia vargšai pardavėjai jau skęsta.
O dabar jie viską sugadins šiuo mėšlu?
Džekas vedasi naujoką į rungtynes. Mums leista prisijungti.
Nejaugi?
Palauk, Širle?
Įsivaizduoju save su tuo maišeliu rungtynėse prie lažybų langelio,
ir daugelis, jei ne visos,
mano finansinės bėdos mikliai išsisprendžia.
Gal sugalvosim geresnį planą nei tau prakišti dar daugiau pinigų,
kurių neturi.
Ponios ir ponai,
sveiki atvykę į antrąsias pusfinalių rungtynes Vistavilio Volto parke,
kur šįvakar susitiks Denverio „Dynamos“
ir Vistavilio „Voltai“.
- Nieko sau vietos, ar ne? - Taip.
- Dar nesu taip arti sėdėjęs. - Šiandien nusipelnei.
Nusiplėšei pagalbinius ratukus, nurūkai neatsigręždamas.
Būtų buvę geriau, jei būčiau ką nors pardavęs.
Aš, kaip tavo bosas, liepiu visa tai pamiršti
ir pasimėgauti rungtynėmis. Gerai?
Gerai.
Ei, bičiuliai? Puikios vietos.
Žinot, kad mokykloje žaidžiau dešiniame krašte? Traškučių?
Žiūrėk, Širle, pažiūrėk į Higinso šoną.
Pasakyk, kad jis neslepia sausgyslės traumos, didinančios sėkmę išlošti,
tad mes turime retą progą užsidirbti.
Tau haliucinacijos. Jis tik mankštinasi.
Ką? Pažiūrėk į jį.
Parodyk karalienei, kad geriausias esi
su Marvinu, Vistavilio „HoverCar“ karaliumi...
Tas niekšas. Realybėje jis užknisančiai aukštas,
apgaudinėja žmoną,
o ant jo krūtinės - tik vienas kitas plaukelis.
Bet jis vartosi piniguose.
Marvinas, Vistavilio „HoverCar“ karalius.
„Geriausi pardavėjai susikuria sau galimybes.“
Ką?
Kur eini?
Pažiūrėk į jį, Herbai, jis bemaž luošas.
Vaje... Aš pamiršau vieną dalyką Širlės mašinoje.
...tirpsta kaip sūris ant traškučių.
Žinai, ko trūksta? Kelių skardinių šalto alaus.
Nori paėjėti su manimi iki BarBoto?
- Ne, ačiū. - Man nereikia, ačiū.
Nagi. Kur ta velnio mašina?
Parduoti būstą būtų puikus tavo kitas tikslas.
Kol kas turėtum didžiuotis.
Būti pakviestam į vidų - geras žingsnis, žinant, kaip prastai tau sekėsi.
Ar galiu tau kai ką pasakyti? Tik tarp mūsų?
Žinoma. Aš labai patikimas.
Šiandien į vidų nepatekau.
Tik sumokėjau tam bičui dešimt žalių, kad leistų pastovėti viduje.
Kodėl?
Nežinau. Dėl Džeko, supranti?
Galiausiai jam pamelavai, o tai tikrai daug blogiau.
Taip, tiesa. Atrodo, kad taip.
Džojau?
Galiu išsaugoti šią paslaptį.
Man tik neramu, kad ji tave persekios visą likusią karjerą.
Gal gali...
Kaip manai, gal galėtum atiduot jį Džekui, kai sugrįš, ir tiesiog pasakyti...
- kad aš atsiprašau? - Žinoma.
Ponios ir ponai, prašom atsistoti skambant himnui.
Šūdas.
Po perkūnais, Širle.
Nagi.
Pradedam.
Ne!
Penktojo kėlinio pabaigoje - 15 numeris, Džonis Zapas.
Jį pakvietė į vidų, Širle. Po perkūnais, jam pavyko.
Tu jam padėjai, Džekai. Tu nekaltas, kad jis nepasirengęs.
Trečias nepataikymas. Iškrenti.
Trys, du, vienas, pakilimas.
Čia mūsų reklama.
...į naują pradžią už žvaigždžių.
Po perkūnai, Širle. Štai kaip išleidai pinigus? Na ir įžūlumas.
„Braitsaido būstai mėnulyje“ - nauji...
Pažiūrėk į šią minią. Įsivaizduok, jei jiems parduotume.
Mūsų visiškai įrengtų...
Ką pasakysi, Džekai? Susikuriam sau galimybes.
Iššokai gerokai virš bambos.
Širle, kaip turėtume suvaldyt tokias apimtis?
Nenumanai, kuo viskas baigsis.
Namai ten, kur laimė, o ne galvos skausmas. Ten esate laisvi...
...geriausią savo pusę.
Gyventi, mylėti ir juoktis, pamiršti sunkumus ir stresą...
O varge.
Aš jų čia nebūčiau dėjęs.
Bet tam Dievas sukūrė šluotas.
Nesusižeisk puldamas padėti, pone Pardavėjau.
Turbūt šiandien išlošei aukso puodą?
Todėl darbe pusiau miegi.
- Galiu pats viską sutvarkyti. - Buvo taip blogai?
Tiesiog džiaugiuosi, kad grįžai į realybę.
Tikiuosi, čia šiek tiek pabūsi.
Šiaip jau diena praėjo puikiai. Pasirašiau tris sutartis iki vidurdienio.
„Viena iš geriausių naujoko dienų“, štai kaip pasakė bosas.
Rimtai? Maustai mane?
Ačiū, kad manimi tikite.
Ne. Visai ne.
Kompanija sparčiai plečiasi.
Džekas sako, kad tai - galimybė padaryti tikrą karjerą.
Ką tu sakai?
Turbūt žmonėms išties įgriso gyventi čia?
Žinoma. Turiu galvoje... Ar galit juos kaltinti?
Pasakysiu tau vieną dalyką.
Manęs tikrai nepamatysi nė vienoje iš tų raketų.
Ne, žinoma. Aišku, kad ne.
Vaje, turiu galvoje, jūs čia turit visą parduotuvę.
Šita vieta - visas jūsų pasaulis.
Štai ką pasakysiu,
nepatikėtumėt, kokios dabar raketos.
Sėdynės minkštos, padavėjos nešioja kokteilius.
Suprantu, kad tai - ne jums.
Mertle?
Mertle!
Džekai! Žiūrėk.
Džojau, labas.
Atsiprašau, kad išėjau iš rungtynių anksčiau, bet
aš tik atsiminiau, kad turiu puikų kontaktą.
Aš pardaviau jam C-Pleksą.
Žinojau, kad sugebėsi, vaiki.
Tu turi viską, ko gali prireikti.
Tik padariau tai, ko mane išmokei. „Užuodžiau sausainius“.
Ir koks jausmas?
Pats geriausias.
Geresnio jausmo dar nesu suradęs.
Kas ten vyksta?
Teks rimtai padirbėt.
Taip, girdėjau reklamą per radiją.
Gan šaunu.
Ar neatsiliepsim?
Tik laukiu trupučio pagalbos.
Sveiki, čia Džojus Šorteris
- iš „Braitsaido būstų mėnulyje“. - Sveiki.
Kuo galėčiau padėti, ponia?
Žinoma, be abejo.
Turime daug planų, esu tikras, kad būsit devintam danguj iš laimės.
Turime A-Pleksą, B-Pleksą arba C-Pleksą, jei jums labiau patinka.
Žinoma, D-Pleksas yra tas, nuo kurio pradėjau, bet, tiesą sakant,
kai pakilau ten, supratau, kad...
Išvertė Sandra Siaurodinė